Գուրգեն Միրզոյան (քամանչահար)

Գուրգեն Լևոնի Միրզոյան (1911, հոկտեմբերի 29, Թիֆլիս-1975, ապրիլի 21, Երևան), հայ քամանչահար, մանկավարժ, երաժշտական-հասարակական գործիչ։ ՀԽՍՀ ժողովրդական արտիստ (1967 թ.)։

Կենսագրություն 

Սովորել է Հայարտան երաժշտական ստուդիայում (Սաշա Օգանեզաշվիլու դասարան)։ Եղել է Հայաստանի արևելյան սիմֆոնիկ նվագախմբի, ռադիոկոմիտեի ժողովրդական գործիքների անսամբլի կոնցերտմայստեր և մենակատար (1929-1931 թթ.), Հայֆիլհարմոնիայում ղեկավարել է ժողովրդական գործիքների անսամբլ (1935-1958 թթ.)։

Դասավանդել է Երևանի կոնսերվատորիային կից (1933-1937 թթ.) և Ռոմանոս Մելիքյանի անվան երաժշտական (1945-1951 թթ.) ուսումնարանների ժողովրդական գործիքների բաժնում։

Պարգևներ 
 «Պատվո նշան» (2) շքանշան
 ՀԽՍՀ ժողովրդական արտիստ (1967)

Հայ երաժիշտներ
Հայ քամանչահարներ
ՀԽՍՀ ժողովրդական արտիստներ
ԽՄԿԿ անդամներ
Հայ մանկավարժներ
Հայ հասարակական գործիչներ